turjo4nis/wikipedia-bn-dump-20250701 huggingface dataset:
শক্তি সঞ্চারণ

শক্তি সঞ্চারণ () বলতে শক্তিকে উৎপাদনের স্থান থেকে ব্যবহারের জায়গায় পৌঁছানোর অবিরাম প্রক্রিয়াকে বুঝানো হয়। ক্ষমতা হলো একক সময়ে শক্তির একক এবং শক্তি সঞ্চারণকে ক্ষমতা দিয়েই পরিমাপ করা হয় (যেমন, ওয়াট, কিলোওয়াট)। এসআই পদ্ধতিতে এর একক ওয়াট যার সমতুল্য হচ্ছে জুল প্রতি সেকেন্ড বা নিউটন মিটার প্রতি সেকেন্ড। প্রযুক্তির উন্নয়নের ফলে বর্তমানে সঞ্চারণ এবং সঞ্চারক ব্যবস্থা প্রযুক্তিবিদ থেকে প্রযুক্তি ব্যবহারকারী—সকলের আগ্রহের বিষয়ে পরিণত হয়েছে।

বিদ্যুৎ শক্তি সঞ্চারণ 

পৃথিবী জুড়ে শক্তি গ্রিড প্রতিষ্ঠার কারণে বর্তমানে শক্তি সঞ্চারণ বলতেই বৈদ্যুতিক শক্তি সঞ্চারণকে বোঝায়। শক্তি সাধারণত দিক-পরিবর্তী প্রবাহে প্রেরণ করা হয়ে থাকে। দীর্ঘ দূরত্বে প্রেরণের সময় পরিবাহকের রোধের কারণে সৃষ্ট শক্তির অপচয় (power loss) রোধ করার জন্য বিভব পার্থক্য (voltage) আরোহী ট্রান্সফরমারের সাহায্যে বাড়িয়ে প্রেরণ করা হয়ে থাকে। যেহেতু P = VIcosθ, তাই বিভব পার্থক্য বাড়ালে তড়িৎ প্রবাহ কমে যাবে। আবার ক্ষমতার অপচয় বা , তাই তড়িৎ প্রবাহ কমে গেলে রোধের কারণে অপচয় (resistive loss) কমে যাবে। শক্তি গ্রহণের স্থানে অবরোহী ট্রান্সফরমারের সাহায্যে বিভবের পূর্ব মান ফিরিয়ে আনা হয়। এছাড়াও কম দূরত্বে পরিবহনের জন্য রেডিও তরঙ্গ, ক্ষুদ্র তরঙ্গ সফলতার সাথে ব্যবহার করা সম্ভব।

যান্ত্রিক শক্তি সঞ্চারণ 

বর্তমানে বৈদ্যুতিক শক্তি সঞ্চারণের প্রসারের ফলে যান্ত্রিক উপায়ে শক্তি সঞ্চারণ অনেক কমে গিয়েছে। শিল্পবিপ্লবের সূচনা থেকে শুরু করে ঊনবিংশ শতাব্দী পর্যন্ত যান্ত্রিক উপায়ে শক্তি সঞ্চারণ করা হত। প্রতিটি কারখানায় তখন ড্রাইভশ্যাফটের সাহায্য ঘূর্ণায়মান গতির কারণে উৎপাদিত শক্তি (rotary power) ড্রাইভবেল্ট দ্বারা আলাদা আলাদা ভাবে প্রতিটি যন্ত্রে সরবরাহ করা হত।

যান্ত্রিক শক্তি কঠিন এবং সুষম কাঠামো যেমন ড্রাইভশ্যাফট ব্যবহারের মাধ্যমে এক স্থান থেকে আরেক স্থানে প্রেরণ করা যেতে পারে। বৈদ্যুতিক শক্তি সঞ্চারণের তড়িৎ প্রবাহ এবং বিভব পার্থক্যকে নিয়ন্ত্রণ করার জন্য যেমন ট্রান্সফরমার ব্যবহার করা হয় তেমনিভাবে যান্ত্রিক শক্তির টর্ক এবং দ্রুতি (speed) নিয়ন্ত্রণ করার জন্য ব্যবহৃত হয় ট্রান্সমিশন গিয়ার। জলীয় ব্যবস্থায় শক্তি উৎপাদন এবং পরিবহনের জন্য অধিক চাপে তরল ব্যবহার করা হয়। খাল বা নদীতে বাঁধের সৃষ্টি করে বিদ্যুৎ উৎপাদন করা হয়ে থাকে।

জ্বালানি এবং রাসায়নিক প্রক্রিয়াজাতকরণের মাধ্যমে শক্তি সঞ্চারণ 
শক্তি জ্বালানি কিংবা রাসায়নিক প্রক্রিয়াজাতকরণের মাধ্যমে এক জায়গা থেকে আরেক জায়গায় পরিবহন করা সম্ভব। কৃত্রিম জ্বালানীর মধ্যে তেজস্ক্রিয় পদার্থ, কাঠের বা শস্য এলকাহল, মিথেন, নানাবিধ গ্যাস, ইত্যাদি।

শক্তি সঞ্চারণ
বিদ্যুৎ শক্তি
কোয়ান্টাম মহাকর্ষ

কোয়ান্টাম মহাকর্ষ তাত্ত্বিক পদার্থবিজ্ঞানের একটি শাখা যেখানে কোয়ান্টাম বলবিজ্ঞান এবং সাধারণ আপেক্ষিকতাকে একত্রিত করার চেষ্টা করা হয়। কোয়ান্টাম বলবিজ্ঞান প্রকৃতির তিনটি মৌলিক বলকেই ব্যাখ্যাকরতে পারে এবং সাধারণ আপেক্ষিকতা প্রকৃতির চতুর্থ মৌলিক বল তথা মহাকর্ষ বলকে ব্যাখ্যা করে। সাধারণ আপেক্ষিকতা হল সুবিশাল স্কেলে মহাবিশ্বের পদ্ধতিসমূহ ব্যাখ্যা করার জন্য এবং কোয়ান্টাম বলবিজ্ঞান হল অতিপারমানবিক পর্যায়ের ব্যাখ্যার জন্য। এখনও একটি দিয়ে অন্যটি ব্যাখ্যা করা যায়নি। এ দুটিকে একত্রিত করতে পারলে প্রকৃতির চারটি মৌলিক মিথস্ক্রিয়াকে একটিমাত্র কাঠামোতে ব্যাখ্যা করার উপযগী তত্ত্ব প্রদান সম্ভব হতে পারে। সেই তত্ত্বকে বলা হবে সবকিছুর তত্ত্ব বা থিওরি অফ এভরিথিং।

তত্ত্বসমূহ 
কোয়ান্টাম মহাকর্ষ ব্যাখ্যা করার জন্য বেশ কয়েকটি তত্ত্বের অবতারণা করা হয়েছে:

 স্ট্রিং তত্ত্ব, সুপারস্ট্রিং তত্ত্ব, এম-তত্ত্ব
 অতিমহাকর্ষ
 AdS/CFT correspondence
 হুইলার-ডিউইট সমীকরণ
 লুপ কোয়ান্টাম মহাকর্ষ 
 ইউক্লিডীয় কোয়ান্টাম মহাকর্ষ
 Causal Sets
 টুইস্টর তত্ত্ব
 শাখারভ আবেশিত মহাকর্ষ
 Regge calculus
 Acoustic metric
 প্রক্রিয়া পদার্থবিজ্ঞান
 Causal dynamical triangulation
 অ্যান এক্সেপশনাল্‌লি সিম্প্‌ল থিওরি অফ এভরিথিং, সবকিছুর তত্ত্ব
 ওয়াইনবার্গ-উইটেন উপপাদ্য

কোয়ান্টাম মহাকর্ষ গবেষকবৃন্দ 
 অভয় আশতেকার
 জর্জ পুলিন
 রজার পেনরোজ
 লি স্মোলিন
 স্টিফেন হকিং
 শন ক্যারল

বহিঃসংযোগ 
 Prima facie questions in quantum gravity Chris J. Isham
 Quantum Gravity in Stanford Encyclopedia of Philosophy 
 The shape of things to come  New Scientist, July 30 2005
 Quantum gravity articles 
 Quantum Gravity pages by Lee Smolin (no longer active, archived at http://web.archive.org/web/20060428001322/http://www.qgravity.org/)

কোয়ান্টাম মহাকর্ষ
সাধারণ আপেক্ষিকতা
মহাকর্ষ তত্ত্ব
বার্সেলোনা

বার্সেলোনা ( , , ) স্পেনের উত্তর-পূর্ব উপকূলে অবস্থিত একটি শহর। এটি কাতালুনিয়ার স্বায়ত্তশাসিত সম্প্রদায়ের রাজধানী ও বৃহত্তম শহর, সেইসাথে স্পেনের দ্বিতীয় সর্বাধিক জনবহুল পৌরসভা। এটি দেশটির শিল্প ও বাণিজ্যের প্রধানতম কেন্দ্র। এছাড়া এটি স্পেনের সংস্কৃতি ও শিক্ষাব্যবস্থার অন্যতম গুরুত্বপূর্ণ কেন্দ্র।

মূল বার্সেলোনা শহরের জনসংখ্যা ১৬ লক্ষ, যা স্পেনের ২য় সর্বোচ্চ (রাজধানী মাদ্রিদের পরেই)। বার্সেলোনা পৌর এলাকাটি বার্সেলোনা প্রদেশের অন্তর্গত অনেকগুলি প্রতিবেশী পৌরসভা পর্যন্ত প্রসারিত হয়েছে এবং এই বৃহত্তর বার্সেলোনা এলাকাতে প্রায় ৪৮ লক্ষ লোকের বাস। ফলে বার্সেলোনা সমগ্র ইউরোপীয় ইউনিয়নের ৬ষ্ঠ সর্বাধিক জনবহুল পৌর এলাকা (প্যারিস, লন্ডন, মাদ্রিদ, রুর এলাকা ও মিলানের পরে)।

অনুমান করা হয় যে কার্থেজীয় বা ফিনিসীয় জাতির লোকেরা খ্রিস্টপূর্ব ৩য় শতকে এখানে একটি লোকালয় প্রতিষ্ঠা করে। পরবর্তীতে রোমানরা ও রোমানদের পতনের পর ভিসিগথ জাতির লোকেরা এটিকে শাসন করে। ৭১৫ খ্রিষ্টাব্দে বার্বার ও স্পেনীয়দের মিশ্র মুসলমান জাতি মুর জাতির লোকেরা এটিকে দখল করে নেয়। কিন্তু রাজা শারল্যমাইনের নেতৃত্বে ফ্রাংক জাতির লোকেরা এটিকে পুনর্দখল করে নেয় এবং তারা মুসলমান শাসিত স্পেন (আল আন্দালুস) ও কারোলিঙ্গীয় রাজবংশ শাসিত ফ্রাংকরাজ্যের সীমানাতে একটি সীমান্ত অঞ্চল প্রতিষ্ঠা করে (যার নাম ছিল মার্কা হিস্পানিওলা) বার্সেলোনাকে সেই অঞ্চলের রাজধানী বানায়। মার্কা হিস্পানিওলা অঞ্চলটিই পরে বড় হয়ে কাতালুনিয়াতে পরিণত হয়।

১১৩৭ সালে কাতালুনিয়া আরাগন রাজ্যের সাথে একীভূত হলে বার্সেলোনা একটি বাণিজ্যকেন্দ্র হিসেবে বিকশিত হতে থাকে এবং ভূমধ্যসাগরের ইতালীয় বন্দরগুলির প্রতিদ্বন্দ্বী বন্দর শহরে পরিণত হয়। ১৯শ শতকে এটি চরমপন্থী সমাজতন্ত্রবাদীদের আন্দোলন ও কাতালান বিচ্ছিন্নতাবাদের কেন্দ্রবিন্দুতে পরিণত হয়। ১৯৩৭-১৯৩৯ সালে স্পেনীয় গৃহযুদ্ধের সময় এটি রাজার বিশ্বস্তদের রাজধানী ছিল। ফ্রান্সিসকো ফ্রাংকো বার্সেলোনাকে করায়ত্ত করলে কাতালান প্রতিরোধের অবসান ঘটে এবং কাতালুনিয়া স্পেনের সাথে পুনঃএকত্রিত হয়। অধুনা বার্সেলোনা শহরটি এর দৃষ্টিনন্দন স্থাপত্যগুলির (বিখ্যাত স্থপতি আন্তোনি গাউদি'র নকশাকৃত স্থাপনাগুলি যেগুলির মধ্যে উল্লেখযোগ্য) জন্য বিশেষ খ্যাতি লাভ করেছে। ১৯৯২ সালে শহরটি গ্রীষ্মকালীন অলিম্পিক ক্রীড়া প্রতিযোগিতার আয়োজন করে।

শিক্ষা 
বার্সেলোনাতে উচ্চ শিক্ষার মান খুবই উন্নত। বার্সেলোনা বিশ্ববিদ্যালয় বিশ্বের সেরা বিশ্ববিদ্যালয়গুলির একটি।

তথ্যসূত্র

স্পেনের শহর
বার্সেলোনা
রোমান উপনিবেশ
ঐতিহাসিক ইহুদি সম্প্রদায়
খ্রিস্টপূর্ব ১ম শতাব্দীতে প্রতিষ্ঠিত জনবহুল স্থান
সাধারণ ইচ্ছা

সাধারণ ইচ্ছা (ফরাসি ভাষায়: volonté générale) রাষ্ট্রবিজ্ঞানের একটি ধারণা যা একক ব্যক্তির ইচ্ছার সামষ্টিক প্রকাশের প্রতি নির্দেশ করে।

জঁ-জাক রুসো তার ‘সামাজিক চুক্তি’ (১৭৬২) (Du Contrat Social) গ্রন্থে রাষ্ট্র তথা সমাজ গঠনের আদি কারণ হিসাবে ‘সাধারণ ইচ্ছা’ কে চিহ্নিত করেছেন যা সামাজিক চুক্তির মাধ্যমে সংগঠিত হয়। রুসোর মতে: মানুষ নিজেদের মধ্যে চুক্তির মাধ্যমে ব্যক্তির স্বাধীনতা সংকুচিত করতঃ ব্যক্তিগত অধিকার ও নিরাপত্তা নিশ্চিত করার লক্ষ্যে সাধারণ ইচ্ছা’র অভিব্যক্তি হিসাবে রাষ্ট্রের সৃষ্টি করেছে। রুসো লিখেছেন, “একমাত্র সাধারণ ইচ্ছাই সংগঠনের উদ্দেশ্যের দিক থেকে রাষ্ট্র পরিচলন করে।”
রুসো আরো লিখেছেন, “ব্যক্তির ইচ্ছাই সমাজ বা রাষ্ট্রের ইচ্ছা হওয়ায় জনগণের সার্বভৌমত্ব সুনিশ্চিত হয়। সাধারণ ইচ্ছা সকল সময়ই যথার্থ এবং জনগণের মংগলাভিমুখী। কিন্তু তার অর্থ এই নয় যে সর্বসাধারণের সিদ্ধান্ত সব সময় সঠিক হবে।” কারণ কল্যাণকামী হলেও সকল সময় কী-সে কল্যাণ প্রত্যেক মানুষ সর্বদা তা নিরুপণ করতে সক্ষম হয় না। এ জন্য রুসো ইচ্ছাকে ‘সকলের ইচ্ছা’ (ফরাসী: la volonté de tous) ও ‘সাধারণের ইচ্ছা’ (ফরাসী: la volonté generale) এ দুই ভাগে বিভিক্ত করেছেন। প্রথমটি ব্যক্তিগত স্বার্থের সমষ্টি আর দ্বিতীয়টি সার্বজনীন স্বার্থ। তবে রুসো আশাবাদী ছিলেন যে, সাধারণ ইচ্ছা সকল সময়ই বুদ্ধির(éclairée) পরিচয় দিবে এবং জনসাধারণ (কখনই) নিজেদের প্রতারিত করবে না।

রুসোর তত্ত্বের সীমাবদ্ধতা 
ক.ছোট্টো গন্ডিতে আবদ্ধতা:- কোনো ছোটো রাষ্ট্র অথবা কোনো সীমিত অথবা ছোটো অঞ্চলের ক্ষেএে এই তত্ত্বটি প্রয়গ করা গেলেও বৃহৎ অঞ্চলের ক্ষেএে তা হয়ত আদতে কখনই সম্ভবপর নয়। 

খ.সর্বগ্ৰাসী ক্ষমতা রয়েছে:- (মানুষ যেহেতু তার ইচ্ছাকে নিয়ন্ত্রন করতে সক্ষম নয় অথএব মানুষের মনে কোনো কিছুকে বা কাউকে শেষ করে দেবার প্রবনতা থাকতে পারে )এমনি হাজারো অনুচিৎ , মানুষের অথবা সামাজিক ক্ষতি সাধন করার ইচ্ছা যদি কারো হয় ও তাতে যদি সমাজের বাকিদের সমর্থন পায় ,তবে তা  সমাজে ভয়ংকর প্রভাব ফেলতে পারে।

পাদটীকা

তথ্যসূত্র 

দর্শন
রাষ্ট্রবিজ্ঞান
রাজনৈতিক দর্শন
মুক্ত ইচ্ছা
৫৫ ক্যানক্রি

৫৫ ক্যানক্রি (ইংরেজি: 55 cancri; , ইংরেজিতে কখনও কখনও ক্যানক্রাই নামে উচ্চারিত হয়) হচ্ছে কর্কট রাশিতে অবস্থিত একটি যুগল তারা। এটি পৃথিবী থেকে প্রায় ৪১ আলোকবর্ষ দূরে অবস্থিত । ৫৫ ক্যানক্রির জগতে একটি হলদে বামন তারা (৫৫ ক্যানক্রি এ) অবস্থিত যেটি অনেকটা আমাদের সূর্যের মত দেখতে। এবং একটি লাল বামন তারা (৫৫ ক্যানক্রি বি) ও অবস্থিত। এবং এই দুটি বামন তারার মধ্যবর্তী দূরত্ব পৃথিবী থেকে সূর্যের মধ্যবর্তী দূরত্বের প্রায় ১০০০ গুন ।

২০০৮ সাল পর্যন্ত ৫৫ ক্যানক্রি এ এর কক্ষপথে পাঁচটি বহির্গ্রহের সন্ধান পাওয়া গেছে। এরমধ্যে চারটি গ্রহের ভর প্রায় বৃহস্পতি গ্রহের ভরের সমান। এবং অন্যটির ভর প্রায় নেপচুনের ভরের সমান| ৫৫ক্যানক্রি হলো আমদের জানা সর্বপ্রথম বহির্জাগতিক সৌরমণ্ডল যেখানে পাঁচটি গ্রহ রয়েছে।
৫৫ ক্যানক্রি এ কে NASA Terrestrial Planet Finder mission এর ১০০টি তারকার মধ্যে ৬৩ তম স্থান দেয়া হয়েছে।

নাম 
এই নক্ষত্রটির বেয়ার সূচকের মান "Rho1 ক্যানক্রি" এবং ফ্লেমস্টেড সূচকের মান "৫৫ ক্যানক্রি"। সাধারণত নক্ষত্রের বর্ণনা দেবার জন্য যারা ফ্লেমস্টেড সূচক ব্যবহার করেন তারা একে ঐ সূচকের মান অনুসারে একে "৫৫ ক্যানক্রি" বলে থাকেন।

দূরত্ব এবং দর্শনকাল 
৫৫ ক্যানক্রি জগৎ আমাদের সৌরজগতের খুব কাছে অবস্থিত। Hipparcos astrometry satellite এর মাধ্যমে দেখা গেছে ৫৫ ক্যানক্রি এ আমাদের থেকে মাত্র ৭৯.৮০ মিলি আর্ক সেকেন্ড দূরে অবস্থিত (দুরত্ব ১২.৫ পারসেক এ তুলনা করা হয়েছে) ৫৫ ক্যানক্রি এ এর apparent magnitude প্রায় ৫.৯৫ এবং এটি সাধারণ দুরবীন এর সাহায্যি দেখা যায়। এছাড়া আকাশ পরিষ্কার থাকলে এটিকে খালি চোখেও দেখা সম্ভব। এছাড়া ৫৫ ক্যানক্রি বি আকৃতিতে ১৩তম; এবং এটিকে নভোদূরবীক্ষন যন্ত্রের সাহায্যে দেখা যায়।

তারা জগতের উপাদানসমূহ

গ্রহ জগৎ

আরও দেখুন 
 নিশ্চিত বহিঃসৌর জাগতিক গ্রহ বিশিষ্ট তারাসমূহের তালিকা
 মিউ অ্যারি
 পিএসআর ১২৫৭+১২
৫৫ ক্যানক্রি ই

তথ্যসূত্র

বহিঃসংযোগ 
 SKY-MAP.ORG 55 Cancri, SDSS image 
 SIMBAD: HD 75732 -- High proper-motion Star
 SIMBAD: HD 75732B -- High proper-motion Star
 Astronomers Find Fifth Planet Around 55 Cancri
 The Extrasolar Planets Encyclopaedia: Notes for star 55 Cnc
 SolStation: 55 Cancri 2
 Extrasolar Visions: 55 Cancri
 55 Cancri from The Planet Project at the University of Illinois at Urbana-Champaign
 Astronomers searching for distant Earths find two Neptunes

বেয়ার বস্তু
যুগল তারা
কর্কট রাশি
ফ্ল্যামস্টিড বস্তু
এইচডি ও এইচডিই বস্তু
হিপ বস্তু
গ্রহ ব্যবস্থা
হলদে বামন
৫৫ ক্যানক্রি
যুগ্ম তারা
কে-ধরণের প্রধান ধারার তারা
সময়ের কথা

সময়ের কথা বাংলাদেশ এর রাষ্ট্র নিয়ন্ত্রিত টেলিভিশন বাংলাদেশ টেলিভিশন এ প্রচারিত একটি আলোচনামূলক অনুষ্ঠান। অনুষ্ঠানটি পরিকল্পনা ও উপস্থাপনা করেছেন সৈয়দ মুনির খসরু, যিনি ব্যবসায় প্রশাসন ইন্সটিটিউট, ঢাকা বিশ্ববিদ্যালয় এর একজন শিক্ষক এবং পরিচালনা করেছেন আব্দুন নূর তুষার।

বিবরণ
২০০৭ এর ২২ জুন বাংলাদেশে সাবেক মার্কিন রাষ্ট্রদূত - প্যাট্রিসিয়া বিউটিনিসের সাক্ষাৎকার সম্প্রচারের মাধ্যমের অনুষ্ঠানটির সম্প্রচার কার্যক্রম শুরু হয়। সাক্ষাৎকারে বিউটিনিস রসিকতার ছলে বাংলাদেশীদের "কখনো কখনো ষড়যন্ত্রপ্রবণ" বলায় প্রথম পর্বটি উল্লেখযোগ্যভাবে গণমাধ্যমের দৃষ্টি আকর্ষণ করতে সক্ষম হয়।  অনুষ্ঠানটি প্রতি শুক্রবার রাত ৯:১০ এ প্রচারিত হয়; যেহেতু বাংলাদেশে শুক্র ও শনিবার সাপ্তাহিক ছুটি গণ্য করা হয়, সেহেতু সময়টিকে সপ্তাহান্তিক মুখ্য সম্প্রচার সময় হিসেবে গণ্য করা যেতে পারে। যদিও সময়ের কথা নতুন অনুষ্ঠান, তা সত্ত্বেও দর্শক-সমালোচকদের কাছে এটি যে উল্লেখযোগ্য গ্রহণযোগ্যতা পেয়েছে তার কারণ এর আকর্ষনীয় ও অভিনব মঞ্চ সজ্জা, মানসম্মত বিষয় নির্বাচন, সৃষ্টিশীল আঙ্গিক।. "সময়ের কথা"এর প্রতিটি পর্ব সাধারণত নির্বাচিত বিষয় অথবা জাতীয় গুরুত্বপূর্ণ ঘটনা যেমন, নির্বাচনী ও রাজনৈতিক পূনর্গঠন, দুর্নীতি দমন অভিযান, নিত্যপ্রয়োজনীয় পণ্য মূল্যের উর্ধ্বগতি ইত্যাদির উপর ভিত্তি করে নির্মিত হয়। মাঝে মাঝে অনুষ্ঠানটিতে বিনোদন কেন্দ্রিক বিষয় যেমন বাংলা গান এর চলতি হাল , ক্রিকেট ইত্যাদিও আলোচিত হয়।

পটভূমি
"সময়ের কথা" অনুষ্ঠানের শুরুতে নির্বাচিত বিষয়ের সচিত্র পটভূমি প্রদর্শন করা হয় যাতে আলোচনা দর্শকগণের কাছে আরো উপভোগ্য হয়। অনুষ্ঠানের শেষে, আলোচনার সারবস্তু উল্লেখ করা হয়। অনুষ্ঠানটিতে এ পর্যন্ত প্যাট্রিসিয়া বিউটিনিস, আনোয়ার চৌধুরী( বাংলাদেশে ব্রিটিশ হাইকমিশনার), আইএমএফ এবং এডিবি এর বাংলাদেশ প্রধানগণ এবং আরো কয়েকজন খ্যাতিমান ব্যক্তিত্ব উপস্থিত হয়েছেন। অংশগ্রহণকারীর পছন্দমত অনুষ্ঠানটি বাংলা অথবা ইংরেজিতে হয়ে থাকে। ইংরেজি আলোচনার বাংলা অনুলিপি পর্দায় প্রদর্শিত হয়।

তথ্যসূত্র

বহিঃসংযোগ
 

বাংলাদেশ টেলিভিশনের অনুষ্ঠান
বাংলাদেশী টেলিভিশনের আলোচনামূলক অনুষ্ঠান
বাংলা ভাষার টেলিভিশন অনুষ্ঠান
ভারতীয় টেলিভিশনের অনুষ্ঠান
বাংলা ভাষার টেলিভিশন
২০০৭-এ অভিষিক্ত বাংলাদেশী টেলিভিশন ধারাবাহিক
বাংলাদেশ টেলিভিশনের মৌলিক অনুষ্ঠান
২০০০-এর দশকের বাংলাদেশী টেলিভিশন ধারাবাহিক
বাংলাদেশের বাংলা ভাষার টেলিভিশন অনুষ্ঠান
পরিকল্পনা

পরিকল্পনা হলো ভবিষ্যতে কোনো সুনির্দিষ্ট লক্ষ্য অর্জনের অভিপ্রায়ে প্রস্তুতকৃত একটি নকশা অথবা কর্মসূচির তালিকা যাতে সম্পদ ও সময়ের ব্যবহার সম্পর্কে বিস্তারিত বিবরণ লিপিবদ্ধ থাকে।  পরিকল্পনাকে সাধারণত লক্ষ্য অর্জনের প্রয়োজনে প্রস্তুতকৃত প্রয়োজনীয় পদক্ষেপসমূহের একটি অস্থায়ী তালিকা হিসেবে বিবেচনা করা হয়ে থাকে। 

পরিকল্পনা আনুষ্ঠানিক অথবা অনানুষ্ঠানিক হতে পারে। 

 কাঠামোবদ্ধ আনুষ্ঠানিক পরিকল্পনাসমূহ বহু মানুষের ব্যবহার উপযোগী করে তৈরি করা হয়। এ ধরনের পরিকল্পনা বিভিন্ন প্রকল্প, কূটনৈতিক কার্যকলাপ, কর্মস্থল, অর্থনৈতিক উন্নয়ন, সামরিক পরিকল্পনা, যুদ্ধ, খেলাধূলা, ব্যবসা-বাণিজ্য ইত্যাদি কর্মে ব্যবহার করা হয়। এসকল ক্ষেত্রে অধিকাংশ সময় একটি সু-লিখিত পরিকল্পনার অনুপস্থিতি সাংগঠনিক কার্যকলাপে ব্যাপক ক্ষতি সাধন করতে পারে। 
 অনানুষ্ঠানিক পরিকল্পনা সাধারণত মানুষ ব্যক্তিজীবনে যেকোনো প্রয়োজনে তৈরি করে থাকে।

পরিকল্পনা বিবৃত করার সবচেয়ে জনপ্রিয় উপায় হলো এর ব্যাপ্তি, সময়সীমা ও নির্দিষ্টতা দ্বারা ব্যাখ্যা করা। বিভিন্ন রকম পরিকল্পনা একে অন্যের পরিপূরক রূপে কাজ করে। 

অস্পষ্ট বা প্রাথমিক ধারণা রূপে অনানুষ্ঠানিক পরিকল্পনার মাধ্যমেই মূলত পরিকল্পনার সূত্রপাত ঘটে। কর্মক্ষেত্রে অনানুষ্ঠানিক পরিকল্পনা দিয়েই কর্ম সম্পাদন করে ফেলা কোনো বিরল ঘটনা নয়। ব্যবসা-বাণিজ্য কিংবা সামরিক-বেসামরিক নানা বিষয়ে পরিকল্পনার সুত্রপাত অনানুষ্ঠানিকভাবে শুরু হবার পর, সংশ্লিষ্ট সকলের পক্ষে সুলভ, এমন উপায়ে পরিকল্পনা লিখিত আকারে সংরক্ষিত হয়, যা পরবর্তিতে আরও পরিশীলিত আনুষ্ঠানিক পরিকল্পনা রূপে প্রকাশ পায়। সকলের পক্ষে সুলভ হওয়ায় একাধিক মানুষ একটি পরিকল্পনায় কাজ করার সুযোগ পায়।

বহিঃসংযোগ 
 স্থাপত্য অভিধানে নকশার অর্থ

তথ্যসূত্র

ব্যবস্থাপনা
অভিপ্রায়
পরিকল্পনা
অসম্পূর্ণ
তত্ত্ব

তত্ত্ব (; Thea অর্থ "প্রদর্শন" এবং Horao অর্থ "আমি দেখি", যার পূর্ণ অর্থ theorein "একটি প্রদর্শন দেখা বা পর্যবেক্ষণ করা") সাধারণ ভাষাতে নির্দেশ করে একটি ধারণা যা অনুমান, আন্দাজ, ধারণা, পরীক্ষা, এমনকি বিমূর্ত থেকে জন্ম নেয়।

কিছু উৎস অনুসারে, প্রাচীন গ্রিকে তত্ত্ব শব্দটি ঘনঘন ব্যবহার করা হতো একটি নাট্যমঞ্চ "দৃষ্টিপাত" করা হিসাবে। এইটি ব্যাখ্যা করা যেতে পারে যে তত্ত্ব শব্দটি কখনও কখনও অস্থায়ীর জন্য অথবা বাস্তবতার উল্টো কিছু জিনিস হিসেবে।

শব্দ তত্ত্বের দুটি অর্থ রয়েছে, একটি ব্যবহৃত হয় প্রায়োগিক বিজ্ঞানে (উভয় প্রাকৃতিক এবং সামাজিক) এবং অন্যটি ব্যবহৃত হয় দর্শনবিদ্যা, গণিত, যুক্তি, এবং মনুষ্যত্বে অন্যান্য ক্ষেত্র জুড়ে।জ্ঞানের বিভিন্ন শাখায় এর প্রয়োগার্থে পার্থক্য থাকলেও জ্ঞানের আলোচনা ও ক্রমবিকাশের ক্ষেত্রে মূলভাবগুলির পদ্ধতি ও প্রকাশভঙ্গির একটি সুসংহত রূপ, যা বাস্তবের নিয়ম ও সারগত সংযোগগুলির এক অখণ্ড চিত্র উপস্থাপন করে।

তথ্যসূত্র

দর্শন
জ্ঞানতত্ত্ব
তত্ত্ব
বিমূর্তন
ধারণামূলক ব্যবস্থা
আরোহী যুক্তিবিন্যাস
সত্তাতত্ত্ব
এমিরেট্‌স স্টেডিয়াম

এমিরেট্‌স স্টেডিয়াম অ্যাশবারটন গ্রুভ, দক্ষিণ লন্ডনে অবস্থিত ফুটবল স্টেডিয়াম। ২০০৬ সালের জুলাই মাসে উদ্বোধন হওয়া এই স্টেডিয়ামটি আর্সেনাল ফুটবল ক্লাবের নিজেদের মাঠ। স্টেডিয়ামটির সর্বোচ্চ ধারণ ক্ষমতা ৬০,৩৫৫ জন। যা এফএ প্রিমিয়ার লীগের দ্বিতীয় (ওল্ড ট্রাফোর্ড এর পর) এবং যেকোন মাঠ হিসাবে লন্ডনের তৃতীয় বৃহত্তম স্টেডিয়াম। তৈরি হবার সময় এটি অ্যাশবারটন গ্রুভ নামে পরিচিত ছিল পররবর্তীতে আর্সেনাল এমিরেট্‌স এর সাথে ইংরেজ ফুটবল ইতিহাসের সর্বোবৃহৎ ১০০ মিলিয়ন পাউন্ডের চুক্তির ফলে ২০১২ সাল পর্যন্ত এই স্টেডিয়ামটির অফিসিয়ালি এমিরেট্‌স স্টেডিয়াম নামে পরিচিত হবে। স্টেডিয়ামটি তৈরি করতে খরচ ধরা হয়েছিল ৪৩০ মিলিয়ন ইউরো। অবশ্য এর পুরোটাই স্টেডিয়াম তৈরিতে ব্যবহৃত হয়নি।

আন্তর্জাতিক খেলা সমূহ 
এই মাঠে স্থানীয় খেলা ছাড়াও আরও অনেক আন্তর্জাতিক ম্যাচ অনুষ্ঠিত হয়েছে। প্রথম আন্তর্জাতিক খেলাটি ছিল আর্জেন্টিনা ও ব্রাজিলের মধ্যে।

বহিঃসংযোগ 

আর্সেনাল ফুটবল ক্লাব
ইংল্যান্ডের ফুটবল ভেন্যু
লন্ডনের খেলার ভেন্যু
প্রিমিয়ার লীগের মাঠ
২০০৬-এর স্থাপত্য
প্রিমিয়ার লিগের মাঠ
আর্সেনাল স্টেডিয়াম

আর্সেনাল স্টেডিয়াম দক্ষিণ লন্ডনের হাইবারিতে অবস্থিত একটি ফুটবল মাঠ। ৬ই সেপ্টেম্বর, ১৯১৩ সাল থেকে ২০০৬ সাল পর্যন্ত এটি ছিল আর্সেনালের নিজেদের মাঠ। স্থানের নাম হাইবারি হওয়াতে স্টেডিয়ামটি হাইবারি নামে বেশি পরিচিত। স্টেডিয়ামটির নকশা করেছেন তৎকালীন বিখ্যাত ফুটবল স্থপতি আরকিবাল্ড লেইতচ। নকশা ছিল সেই সময়কার ইংল্যান্ডের অন্য সকল মাঠের অনুরূপ। তিনদিকে খোলা গ্যালারি এবং একদিকে আশ্রয় শিবির। ১৯৩০ সালে মাঠে বিশাল আকারের পরিবর্তন আনা হয়। পূর্ব এবং পশ্চিম দিকে নতুন আর দেকো, নর্থ ব্যাংক এবং ক্লক এন্ড গ্যালারির ছাদ তৈরি করা হয়। তখন মাঠটি ৬০,০০০ দর্শক ধারণ ক্ষমতা সম্পন্ন ছিল। ১৯৯০ সাল পর্যন্ত মাঠটিতে সর্বোচ্চ ৫৭,০০০ দর্শক খেলা দেখতে পারতো। পরে টেইলর রিপোর্ট এবং প্রিমিয়ার লীগের নিয়ম অনুসারে কর্তৃপক্ষ সম্পূর্ণ গ্যালারিতে আসন স্থাপন করতে বাধ্য হয়। ধারণ ক্ষমতা তখন নেমে আসে ৩৮,৪১৯ জনে। ধারণ ক্ষমতা আরও কমে যায় যখন চ্যাম্পিয়ন্‌স লীগের ম্যাচ আয়োজন করার জন্য অতিরিক্ত বিজ্ঞাপন মঞ্চ তৈরি করা হয়। হাইবারি স্টেডিয়ামের সম্প্রসারণ এর আশেপাশের জায়গার মালিকদের বিরোধিতার ফলে সম্ভব ছিলনা। যা ছিল ক্লাবটির সর্বোচ্চ রাজস্ব আদায়ের পথে একটি বিরাট বাধা। এতসব সীমাবদ্ধতার কথা চিন্তা করে আর্সেনাল ১৯৯৯ সালে ৬০,০০০ আসন সংখ্যা বিশিষ্ট অ্যাশবুরটন (পরবর্তীরে এমিরেট্‌স স্টেডিয়াম) তৈরি করার পরিকল্পনা হাতে নেয়। ২০০৬ সালে এমিরেট্‌স স্টেডিয়াম তৈরি শেষ হবার পর ক্লাবটি আবাসন প্রকল্পের হাতে মাঠটি ছেড়ে দেয়।

তথ্যসূত্র 

আর্সেনাল ফুটবল ক্লাব
লন্ডনের খেলার ভেন্যু
ইংল্যান্ডের ফুটবল ভেন্যু
১৯৩২-এর স্থাপত্য
১৯৩৬-এর স্থাপত্য
১৯৯৩-এর স্থাপত্য
ইংল্যান্ডের স্টেডিয়াম
১৯১৩-এ প্রতিষ্ঠিত
প্রিমিয়ার লীগের মাঠ
প্রিমিয়ার লিগের মাঠ
অলিম্পিক ফুটবল মাঠ
ইংল্যান্ডের বিলুপ্ত ফুটবল মাঠ
সোফিস্তেস

প্রাচীন গ্রিক দর্শনের আলোচনায় সোফিস্তেস () কথাটি দিয়ে খ্রিস্টপূর্ব ৫ম ও ৪র্থ শতকের সময়ে প্রাচীন গ্রিসের এমন এক ধরনের শিক্ষককে নির্দেশ করা হয়, যিনি এক বা একাধিক পাঠ্যবিষয়ের উপরে বিশেষজ্ঞ ছিলেন; বিষয়গুলির মধ্যে দর্শন, অলঙ্কারশাস্ত্র, সঙ্গীত, মল্লক্রীড়া ও গণিত উল্লেখ্য। তারা মূলত তরুণ রাষ্ট্রপরিচালক, কূটনীতিবিদ ও অভিজাত শ্রেণীর ব্যক্তিদেরকে  "আরেতে" তথা সদগুণ বা উৎকৃষ্ট নৈতিক মূল্যবোধ শিক্ষা দিতেন। এদেরকে ইংরেজিতে সফিস্ট (Sophist) বলা হয়।

ব্যুৎপত্তি
সফিস্ট () উৎসারিত হয়েছে গ্রীক শব্দ sophós থেকে, যার অর্থ জ্ঞানী মানুষ। প্রাক সক্রেটিস যুগের প্রভাবশালী দার্শনিক সম্প্রদায়। প্রোতাগোরাস, প্রডিকাস, হিপ্পিয়াস, জর্জিয়াস প্রমুখ ছিলেন এদের অন্তর্ভুক্ত। খ্রিস্টপূর্ব ৫ম শতকের শেষ দিকে এরা জনপ্রিয়তা লাভ করলেও পরবর্তীকালে সক্রেটিস ও প্লেটো কর্তৃক এদের চিন্তা-দর্শন ব্যাপক ভাবে সমালোচিত হয়।  
সোফিস্তেসরা ছিলেন পেশাদার শিক্ষক এবং তারা বিভিন্ন স্থান পরিভ্রমণ করে পারিশ্রমিকের বিনিময়ে শিক্ষা দান করতেন। সোফিস্তেসরা কোন সুসংহত দার্শনিক চিন্তার অধিকারী না হলেও তৎকালিন প্রচলিত মতবাদের সমালোচনা ও অসংগতিসমুহ আলোচনার মাধ্যমে জনপ্রিয়তা লাভ করেছিলেন।

বর্তমান
বর্তমানে পাশ্চাত্যে সোফিস্তেস বা ইংরেজি ভাষায় "সফিস্ট" বলতে নেতিবাচক অর্থে কূটতার্কিক বা কূটতর্কবিদ্যায় (Sophism সফিজম বা Sophistry সফিস্ট্রি) পারদর্শীদেরকে নির্দেশ করা হয়, যারা চতুর যুক্তিবিন্যসের মাধ্যমে আপাতদৃষ্টিতে যুক্তিযুক্ত কিন্তু আসলে ভ্রান্ত ও অযৌক্তিক বিবৃতির মাধ্যমে মানুষকে ধোঁকা দেবার চেষ্টা করেন।.

পাদটীকা 

গ্রিক দার্শনিক
দার্শনিক
সোফিস্তেস
কর্কট তারামণ্ডলের তারার তালিকা

নিচে কর্কট রাশির উল্লেখযোগ্য তারাগুলির একটি তালিকা ঔজ্জ্বল্যের নিম্নক্রমে দেওয়া হল।

গ্রন্থপঞ্জি 
 
 
 

কর্কট রাশি
নক্ষত্র তালিকা
পার্তিদো ইন্দেপেন্দেন্তিস্তা পুয়ের্তোরিকেনিয়ো

পার্তিদো ইন্দেপেন্দেন্তিস্তা পুয়ের্তোরিকেনিয়ো (স্পেনীয় ভাষা: Partido Independentista Puertorriqueño; পিআইপি) পুয়ের্তো রিকোর একটি রাজনৈতিক দল যা মার্কিন যুক্তরাষ্ট্র থেকে পুয়ের্তো রিকোর স্বাধীনতার জন্য রাজনৈতিক প্রচারণা এবং আন্দোলন করে। এটি পুয়ের্তো রিকোর তিনটি প্রধান রাজনৈতিক দলের একটি এবং প্রাচীনত্বের দিক দিয়ে নিবন্ধনকৃত সকল দলের মধ্যে দ্বিতীয়।

যারা পিআইপি'র আদর্শের অনুরাগী এবং সেজন্য কাজ করে তাদেরকে সাধারণত ইন্দেপেন্দেন্তিয়াস্তাস, পিপিওলোস এবং কখনও কখনও প্রাক-স্বাধীনতা কর্মী হিসেবে আখ্যায়ীত করা হয়। অ্যাংল মণ্ডলে এই নামগুলো প্রচলিত।

আরও দেখুন 
 পুয়ের্তো রিকো
 সোশ্যালিস্ট ইন্টারন্যাশনাল

তথ্যসূত্র

ওয়েবসাইট 
 পুয়ের্তো রিকান স্বাধীনতা দলের দাপ্তরিক ওয়েবসাইট - [www.independencia.net/ingles/welcome.html www.independencia.net]
  Partido Independantista puertoriqueño - Spanish
  Puerto Rican Independence Party - English

স্বাধীনতাবাদী দল
পুয়ের্তো রিকো
জাতীয় স্বাধীনতা আন্দোলন
১৯৪০-এ প্রতিষ্ঠিত
মার্কিন যুক্তরাষ্ট্রে বিচ্ছিন্নবাদ
আমেরিকার রাজনীতি
ক্যারিবিয়ার রাজনীতি
স্বাধিকার আন্দদোলন
জাতীয়তাবাদী আন্দোলন
জাতীয়তাবাদী সংস্থা
ক্যারিবিয়ার রাজনৈতিক দল
সামাজিক গণতন্ত্রী দল
বিচ্ছিন্নতাবাদী সংগঠন
স্বাধীনতা আন্দোলন
ব্ল্যাকবার্ন রোভার্স ফুটবল ক্লাব

ব্ল্যাকবার্ন রোভার্স ফুটবল ক্লাব (; এছাড়াও ব্ল্যাকবার্ন রোভার্স এফসি অথবা শুধুমাত্র ব্ল্যাকবার্ন রোভার্স নামে পরিচিত) হচ্ছে ব্ল্যাকবার্ন ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৮৭৫ সালে প্রতিষ্ঠিত হয়েছে। এই ক্লাবটি ফুটবল লিগ এবং প্রিমিয়ার লিগ প্রতিষ্ঠাকালীন তিনটি সদস্য ক্লাবের মধ্যে একটি। ব্ল্যাকবার্ন রোভার্স তাদের সকল হোম ম্যাচ ব্ল্যাকবার্নের ইউড পার্কে খেলে থাকে; যার ধারণক্ষমতা হচ্ছে ৩১,৩৬৭। বর্তমানে এই ক্লাবের ম্যানেজারের দায়িত্ব পালন করছেন ইয়ন দাল তমাসন এবং সিইও-এর দায়িত্ব পালন করছেন স্টিভ ওয়াগোট। বর্তমানে ইংরেজ মধ্যমাঠের খেলোয়াড় লুইস ট্রেভিস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, লিডস ইউনাইটেড এপর্যন্ত ১৩টি শিরোপা জয়লাভ করেছে; যার মধ্যে ৩টি প্রিমিয়ার লিগ, ১টি ইএফএল চ্যাম্পিয়নশিপ, ৬টি এফএ কাপ এবং ১টি ফুটবল লিগ কাপ শিরোপা রয়েছে।

অর্জন

লিগ
প্রথম বিভাগ/প্রিমিয়ার লিগ
চ্যাম্পিয়ন (৩): ১৯১১–১২, ১৯১৩–১৪, ১৯৯৪–৯৫
রানার-আপ (১): ১৯৯৩–৯৪ফুটবল লিগ দ্বিতীয় বিভাগ/ফুটবল লিগ চ্যাম্পিয়নশিপচ্যাম্পিয়ন (১): ১৯৩৮–৩৯
রানার-আপ (২): ১৯৫৭–৫৮, ২০০০–০১
প্লে-অফ চ্যাম্পিয়ন (১): ১৯৯১–৯২ফুটবল লিগ তৃতীয় বিভাগ/ফুটবল লিগ ওয়ানচ্যাম্পিয়ন (১): ১৯৭৪–৭৫
রানার-আপ (২): ১৯৭৯–৮০, ২০১৭–১৮

কাপএফএ কাপচ্যাম্পিয়ন (৬): ১৮৮৩–৮৪, ১৮৮৪–৮৫, ১৮৮৫–৮৬, ১৮৮৯–৯০, ১৮৯০–৯১, ১৯২৭–২৮
রানার-আপ (২): ১৮৮১–৮২, ১৯৫৯–৬০ফুটবল লিগ কাপচ্যাম্পিয়ন (১): ২০০১–০২এফএ কমিউনিটি শিল্ডচ্যাম্পিয়ন (১'): ১৯১২রানার-আপ (৩):'' ১৯২৮, ১৯৯৪, ১৯৯৫

তথ্যসূত্র

বহিঃসংযোগ

  
 রোভার্স ভক্ত
 স্কাইস্পোর্টসে ব্ল্যাকবার্ন রোভার্সের সংবাদ
 
 ব্ল্যাকবার্ন রোভার্সের ইতিহাস: ১৮৭৫–১৯১৪
 প্রিমিয়ার লিগে ব্ল্যাকবার্ন রোভার্স

১৮৭৫-এ প্রতিষ্ঠিত
ইংল্যান্ডের ফুটবল ক্লাব
ব্ল্যাকবার্ন রোভার্স ফুটবল ক্লাব
এফএ কাপ বিজয়ী
প্রিমিয়ার লিগের ক্লাব
১৮৭৫-এ প্রতিষ্ঠিত ফুটবল ক্লাব
ফুটবল লিগ ক্লাব